Madibeng-munisipaliteit onder administrasieDie premier van Noordwes, Thandi Modise, het Dinsdag aangekondig dat die problematiese Madibeng-munisipaliteit onder die provinsie se administrasie geplaas is. Die munisipaliteit wat dienste verskaf aan Majakaneng, Mothutlung en Hebron, is Maandag deur die provinsie se uitvoerende raad onder administrasie geplaas. Die oorskakelingsproses kan tussen ses maande tot ‘n jaar duur. Volgens Modise was die munisipaliteit onbevoeg en het hy misluk om sy wetgewende verpligtinge na te kom. Blake Mosley-Lefatola, ‘n voormalige stadsbestuurder van die Tshwane-metro in Pretoria, sal hoof wees van die administrasie. Hy is onder andere aangesê om ondersoek in te stel na die munisipaliteit se geldsake, om dienslewering te verbeter en om arbeidskwessies aan te spreek. Modise het alle inwoners van Madibeng versoek om geduldig te wees en nie die ingrypingsproses te verhinder nie. Onluste het onlangs in die omgewing, naby Brits, uitgebreek nadat inwoners betoog het oor waterprobleme. Vier mense is tydens die gewelddadige betogings dood. Madibeng se burgemeester, Poppy Mangongwa, en twee ander beamptes, Solly Malete die hoofsweep, en Buti Makhongela die speaker, het verlede maand bedank. Geen redes vir hul bedankings is verskaf nie. – SAPA Lees ook: R2 miljard vir Noordwes-waterprojekte Betogers versper Hebron-snelweg Só lyk die watersituasie in Madibeng en Suid-Afrika “Ons soek ‘n nuwe regering” Nog betogings oor dienslewering van Madibeng-munisipaliteit Boer blameer vir Swartruggens-waterprobleem Burgemeesterslid by Brits-gedenkdiens aangeval Watertoevoer in Mothutlung herstel Regering en Malema beloof hulp aan Brits-inwoners Minister Baloyi glo geskuif om bedrog toegesmeer te hou AfriForum ontbloot ongerymdhede in Madibeng-verslag AfriForum eis bedanking van Madibeng-munisipaliteitbestuurder Madibeng-nagmerrie duur voort; R1 miljard weg – AfriForum Munisipaliteit vermis twee baie duur pale Madibeng Munisipaliteit sny krag glo weer onwettig af Hartbeespoort-munisipaliteit oor vingers getik oor krag